**Հայտարարություն**

**«Առևտրի խթանման և որակի ենթակառուցվածքի» ծրագիր**

**Վարկ թիվ 8390-ԱՄ**

ՀՀ վարչապետի աշխատակազմը հայտնում է, որ Համաշխարհային Բանկի **«Առևտրի խթանման և որակի ենթակառուցվածքի»** թիվ 8390-ԱՄ վարկային ծրագրի շրջանակում **«Ծրագրի մոնիթորինգի և գնահատման մասնագետ» թիվ TPQI-C-4.1.11** առաջադրանքըիրականացնելու նպատակով հայտարարվում է անհատ խորհրդատուի ընտրության մրցույթ:

Այս առաջադրանքի նպատակն է իրականացնել և լիարժեք պասխանատվություն կրել Ծրագրի մոնիթորինգի և գնահատման մշակման, իրականացման և վերահսկման համար:

**Ընտրված Խորհրդատուն պետք է իրականացնի հետևյալ առաջադրանքները**.

* Ուղղորդի մոնիթորինգի և գնահատման (այսուհետև «Մ և Գ») համակարգի և ռազմավարության կայացումը, այդ թվում ապահովի տեղեկատվության աղբյուրների, տվյալների հավաքագրման եղանակների և հավաքման հաճախականության սահմանումը, տվյալների հավաքագրման իրականացումը, տվյալների վավերացման, վերլուծության և հաշվետվողականության համակարգերին վերաբերող մոտեցման որոշումը, և վերահսկի իրականացնող գերատեսչությունների կողմից պահանջների արդյունավետ իրականացումը:
* Մշակի «Մ և Գ» մանրամասն բյուջե և «Մ և Գ» միջոցառումների օրացույց:
* Համակարգի և/կամ հատուկ ուսումնասիրություններ և նպատակային գնահատումներ իրականացնի (ըստ անհրաժեշտության)` գնահատելու համար գործողության ազդեցությունները և հավաքագրելու համար հիմնական արդյունքները և գործընթացի ցուցանիշերը Ծրագրային բաղադրիչների համար` ելնելով ծրագրի նկարագրությունից և սպեցիֆիկ ծրագրային բաղադրիչներ և ենթաբաղադրիչներ իրականացնող թիմերի (իրականացնող գերատեսչություններ, Ծրագրի Ղեկավար հանձնաժողով, այլ շահագրգիռ կողմեր և այլն) հետ խորհրդատվություններից:
* Հետևի և վերլուծի համաձայնեցված վերջնարդյունքների ապահովման իմաստով գրանցված առաջընթացը մոնիթորինգային շրջանակի համաձայն ծրագրային յուրաքանչյուր բաղադրիչի համար:
* Ապահովի, որպեսզի բացահայտումները լինեն դասակարգված ըստ սեռի, տարիքի և եկամտի, կիրառելի լինելու դեպքում:
* Նախատեսի Ծրագրի միջանկյալ և վերջնական գնահատումներ և պարբերաբար մասնակցային գնահատման սեմինարներ անցկացնի առաջնային շահագրգիռ կողմերի հետ, որի շրջանակներում կբացահայտվեն քաղված դասերը և կքննարկվեն:
* Ծրագրային բաղադրիչների և ենթաբաղադրիչների մասով գրանցված առաջընթացի և արդյունքների գրանցման համար հաշվետվողականության պարզ ձևաչափ մշակի:
* Մասնակցի Ծրագրային բաղադրիչների մոնիթորինգին` վայրեր այցելելու, Ծրագրի հաշվետվությունների ուսումնասիրության և երկրորդական տեղեկատվության ուսումնասիրության միջոցով:
* Հանձնարարականի սկզբում համաձայնեցված ձևով ժամանակին և օգտագործողի համար ընդունելի ձևով ամփոփի առաջընթացը:
* Ծրագրային «Մ և Գ» միջոցառումների մասին պարբերական կոնսոլիդացված հաշվետվություններ մշակի և ներկայացնի (այդ թվում նաև եռամսյակային և տարեկան հաշվետվությունների և այլ հաշվետվությունների, որոնք կպահանջվեն ՀՀ կառավարույան և Համաշխարհային Բանկի կողմից):
* Մոնիթորինգային տեղեկատվությունից ստացվող պոտենցիալ ռիսկեր կամ մարտահրավերներ ներկայացնի:
* Աջակցություն տրամադրի Ծրագրով նախատեսվող անկախ մոնիթորինգային ուսումնասիրությունների կազմակերպմանը` մասնակցելով ուսումնասիրությունների համար Տեխնիկական առաջադրանքի մշակմանը, ինչպես նաև ուսումնասրությունների իրականացման համար խորհրդատվական կազմակերպության ընտրության ստանդարտների մշակմանը:
* Մասնակցություն ցուցաբերի հետազոտության պլանի, ընտրված կազմակերպության մեթոդաբանության, ինչպես նաև «Մ և Գ» ուսումնասիրությունների արդյունքների վերաբերյալ հաշվետվությունների վերաբերյալ փորձագիտական եզրակացությունների ձևավորմանը:
* Համագործակցի Գնումների մասնագետի հետ` «Մ և Գ» տարբեր պայմանագրերի գնումները պատրաստելու և իրականացնելու համար:
* Ծրագրի յուրաքանչուր միջոցառման համար մշակի «Մ և Գ»-ի պլան և ապահովի, որպեսզի «Մ և Գ» պլանը թարմացվի և լրամշակվի բարելավված տեղեկատվության հասանելի դառնալուն պես (ցուցանիշերի թարմացում, բազային և թիրախներ` տեխնիկական ուսումնասիրությունից տեղեկատվությունը ստանալուց հետո և ավելի լավ վիճակագրական տեղեկատվություն եկամտի և/կամ աղքատության մասին):
* Աջակցություն ցուցաբերի Ծրագրի շրջանակներում ներգրավված իրականացնող գերատեսչությունների կողմից իրականացված տարբեր ծրագրերի մոնիթորինգի և գնահատման մշակմանը, ներդրմանը և բարելավմանը:
* Ապահովի, որպեսզի «Մ և Գ» տվյալների բազաները պարբերաբար թարմացվեն:
* Ապահովի, որպեսզի ԾԿԳ-ի աշխատակազմը և իրականացնող գերատեսչությունները համապատասխան աջակցություն ստանան` իրենց «Մ և Գ» պարտականությունները իրականացնելու համար:
* Աշխատի կապի ապահովման թիմի հետ` աջակցելու ապացույցների վրա հիմնված ծրագրի հաղորդակցմանը և իրավապաշտպանությանը առնչվող գործողություններին, ներառյալ ծրագրի հրապարակումները, թարմացումները, լրատուները, բրոշյուրները, վեբ-էջերը և այլն:
* Համախմբի և փաստաթղթավորի իրականացման ընթացքում և ավարտից հետո քաղած դասերը և տեղյակ պահի դրանք մասին ծրագրի կառավարման և շահագրգիռ կողմերին:
* Ամսական/Եռամսյակային հաշվետվություն ներկայացնի Ծրագրի Կառավարիչին իր կողմից իրականացված առաջադրանքների մասին:
* Տեղեկատվության որակի կանոնավոր ուսումնասիրություններ կազմակերպի և վերահսկի:
* Այլ առաջադրանքներ և պարտականություններ իրականացնի, որոնք կպահանջվեն Ծրագրի Կառավարիչի կողմից:

Ծառայությունները նախատեսվում է իրականացնել 2020թ. ապրիլից՝ սկզբնական մեկ տարի ժամկետով: Գոհացուցիչ կատարողականի դեպքում պայմանագիրը կարող է երկարացվել:

**Խորհրդատուն պետք է բավարարի որակավորման հետևյալ չափանիշներին.**

Խորհրդատուն պետք է ունենա՝

* Մագիստրոսի կոչում տնտեսագիտության կամ հարակից ոլորտում կամ ծրագրերի քանակական վերլուծության ուղղվածությամբ հետազոտությունների իրականացման ոլորտում: Կոչումը կարող է առնչվել միջազգային զարգացման, ծրագրի կառավարման, հետազոտությունների իրականացման, ծրագրի գնահատման և վիճակագրության ոլորտներին:
* Նվազագույնը 5 տարվա մոնիթորինգի և գնահատման փորձ տեղեկատվության վերլուծության և պետատկան մարմիններին և/կամ դոնորներին հաշվետվողականության ոլորտում, այդ թվում տեղեկատվական բազային կառավարման «Մ և Գ», հետազոտությունների, հետազոտական մեթոդների համար պատասխանատվության, ծրագրի գնահատման, որակական և քանակական վիճակագրական նմուշառման և այլնի փորձ: Նախկինում ՀԲ ֆինանսավորմամբ ծրագրերում աշխատելու փորձը կդիտվի որպես առավելություն:
* Գերազանց վերլուծական հմտություններ և անհամադրելի տեղեկատվության հստակ և ճշգրիտ կերպով ամփոփման ունակություն: Գերազանց հետազոտական և տեղեկատվության հավաքագրման մեթոդաբանության հմտություններ:
* Պետական կառույցների և բազմաթիվ շահագրգիռ կողմերի հետ աշխատելու նախկին փորձ:
* Կանոնավոր դաշտային այցելություններ նախաձեռնելու և Ծրագրի շահագրգիռ կողմերի հետ շփվելու պատրաստակամություն:
* Գիտելիքների և կարողությունների տարբեր մակարդակներում աշխատակազմին աջակցելու հմտություններ:
* Բազմապիսի առաջադրանքներ և պահանջներ կատարելու կարողություն` նվազագույն վերահսկողությամբ և պատասխանատու և ճկուն ձևով:
* Գերազանց գրավոր և բանավոր հաղորդակցության հմտություններ հայերենով և ազատ տիրապետի անգլերենին,
* Մասնագիտացված համակարգչային ծրագրեր, մասնավորապես վիճակագրական վերլուծության ծրագրային փաթեթներից և տեղեկատվական բազաներից օգտվելու փորձ:

Հետաքրքրված խորհրդատուներին խնդրում ենք հատուկ ուշադրություն դարձնել 2011 թ. հունվարին հրապարակված և 2014 թ. հուլիսին լրամշակված «Համաշխարհային Բանկի վարկառուների կողմից ՎԶՄԲ փոխառությունների եւ ՄԶԸ վարկերի և դրամաշնորհների շրջանակներում Խորհրդատուների ընտրություն եւ աշխատանքի ընդունում» ուղեցույցերի (Խորհրդատուների ուղեցույց) 1.9. կետին, որտեղ շարադրված է Համաշխարհային Բանկի քաղաքականությունը շահերի բախման վերաբերյալ:

Անհատ խորհրդատուի ընտրությունը կիրականացվի վերոնշյալ Խորհրդատուների ուղեցույցի շրջանակներում սահմանված Բաժին V-ում ներկայացված Անհատ խորհրդատուների ընտրության մեթոդի ընթացակարգերի համաձայն:

Հետաքրքրված անհատ խորհրդատուները հավելյալ տեղեկատվություն ստանալու նպատակով կարող են դիմել ստորեւ ներկայացված հասցեով տեղական ժամանակով 09:00-ից 18:00 ընկած ժամանակահատվածում:

Հետաքրքրված և վերը շարադրված պահանջներին համապատասխանող անհատ խորհրդատուները կարող են մինչեւ **2020 թվականի փետրվարի 14-ը, ժամը 18:00** ներկայացնել իրենց հետաքրքրվածության հայտերը և կենսագրական թերթիկները անհրաժեշտ տեղեկություններով (տեղեկատվություն կրթության, ընդհանուր աշխատանքային փորձի, այդ թվում նմանատիպ ծրագրերի իրականացման փորձի, պետական կառույցների հետ աշխատանքի փորձի, վերլուծական, հետազոտական և տեղեկատվական հավաքագրման մեթոդաբանության հմտությունների, լեզվի և համակարգչային գիտելիքների վերաբերյալ և որակավորումը հիմնավորող այլ տեղեկատվություն) ստորեւ նշված հասցեով (անձամբ, կամ փոստով, կամ էլ-փոստով):

ՀՀ Ֆինանսների նախարարության

ծրագրերի իրականացման վարչության պետ պարոն Վարդան Հարությունյանին

Երեւան 0010, Հանրապետության հրապարակ, Կառավարական տուն 1

ՀՀ ֆինանսների նախարարություն, թիվ 311 սենյակ

Հեռախոսներ. (374 11) 910 590

Էլ. փոստ. hshamamyan@gmail.com